
Høringssvar om ombygning af Folehavekrydset sept. 2026

Krydset GL Køge Landevej, Folehaven og Ellebjergvej er et vigtigt knudepunkt ikke blot for biltrafikken men også for cykler og gående. For at komme til skole og fritidsaktiviteter passeres krydset af mange børn og unge.
Valby lokaludvalget hilser det velkomment, at krydset forbedres for de bløde trafikanter.
Valby lokaludvalg stiller sig tvivlende overfor, at løsning 1 (med shunt) skulle forbedre bløde trafikanters sikkerhed og fremkommelighed.

Lokaludvalget vil anbefale, at det i forbindelse med projektet undersøges, om sikkerhed og tryghed i krydset kan forbedres ved bedre belysning af de dele af krydset, hvor de bløde trafikanter færdes.

Gl. Køge Landevejs kryds ved Carl Jacobsensvej og på Toftegårds plads står overfor ombygning. Ligeledes er der behov for at se nærmere på krydset ved Torveporten. Endelig skal en del af Vigerslev allé renoveres inden længe. Valby Lokaludvalg vil anbefale, at projekter og arbejdet på de nævnte steder koordineres, så der opstår mindst mulig gene i bygningsperioden, og så trafikudviklingen bliver bedst mulig efter ombygningen.

Valby Lokaludvalg håber, at de grønne områder i krydset indrettes med beplantning, der fremmer biodiversiteten. De eksisterende løgplanter pynter og bør bevares.

Valby imødeser orientering om det endelige projekt.

